Interlingua: A Grammar of the International Language

Interlingua: A Grammar of the International Language, alicun vices appellate Interlingua Grammar, es le prime grammatica de Interlingua.  Publicate in 1951 per le International Auxiliary Language Association (IALA), es un referentia autoritari por le parlatores de Interlingua e le studiantes de linguistica.

Su subtitulo, referente a un grammatica de un lingua international, reflecte un position del autores Alexander Gode e Hugh Edward Blair que Interlingua es un realitate pre-existente, mais que differente representationes de iste realitate es possibile. Le idea de Interlingua como pre-existente inter le linguas national gania appoio de experimentos naturalistic in le qual parlatores de varie linguas, super toto linguas romanic e anglese, comprehende Interlingua parlate o scripte sin studio anterior. 

Le IALA elaborava iste libro como un companion del Interlingua-English Dictionary de 1951, le prime plus grande presentation de Interlingua al publico general.

Traductiones
Grammatica de Interlingua (Gode-Blair)
 Ligamines externe 
  Pagina web con le texto original

Categoria:Publicationes in interlingua